**Odpoveď na doručenú otázku:**

Na základe doručenej žiadosti o vysvetlenie súťažných podkladov zo dňa 30.11.2022, sprístupňujeme nasledujúcu odpoveď:

**Otázka**:

Dobrý deň,

žiadame o zmenu v modeli nákupu, pričom vážený priemer žiadame upraviť na aritmetický:

4.2 Cena za dodávku silovej elektrickej energie bola dohodnutá zmluvnými stranami na obdobie platnosti zmluvy vo výške:
Súčtu aditívneho koeficientu uchádzača (marku up) a aritmetického priemeru hodinových cien krátkodobého denného trhu SK ISOT v mesiaci dodávky.
Hodnota koeficientu variabilnej zložky ceny je ............... EUR/MWh a zodpovedá ponuke Dodávateľa, ktorá bola Odberateľom prijatá ako výsledok súťaže, v ktorej sa dodávateľ stal úspešným uchádzačom.

Dôvodom je fakt, že väčšina odberných miest je s ročným odpočtovým cyklom, kde by bol problém pri vyhodnocovaní spotreby prostredníctvom váženého priemeru hodinových cien.

Žiadame o stanovisko.

**Odpoveď:**

Verejný obstarávateľ vyhovel požiadavke uchádzača na zmenu v modeli nákupu, pričom vážený priemer v zmluve o dodávke elektrickej energie upravil na aritmetický. Za týmto účelom, zmenil aj Výzvu č. 6 na predkladanie ponúk, kde tiež upravil lehotu na predkladanie ponúk z 5.12.2022 o 11:00hod. na novú lehotu na predkladanie ponúk na 6.12.2022 o 13:00hod.

V Žiari nad Hronom, 30.11.2022 Mgr. Martina Klacek